పార్వతీపురం

పార్వతీపురం, (వినండి: ), ఆంధ్రప్రదేశ్ రాష్ట్రంలోని పార్వతీపురం మన్యం జిల్లాకు  చెందిన పట్టణం, జిల్లా కేంద్రం.

భౌగోళికం
రాష్ట్ర రాజధాని అమరావతి నుండి ఈశాన్యంగా  523 కి.మీ, సమీప నగరమైన విజయనగరానికి ఉత్తరంగా 87 కి.మీ దూరంలోవుంది.

జనాభా గణాంకాలు
2011 జనగణన ప్రకారం, పట్టణ జనాభా 53,844.

పరిపాలన
పార్వతీపురం పురపాలక సంఘం పట్టణ పరిపాలన నిర్వహిస్తుంది.

రవాణా సౌకర్యాలు

జాతీయ రహదారి 16 పై గల శ్రీకాకుళం నుండి ఈ ఊరికి రహదారి వుంది. జార్సుగూడ-విజయనగరం లైన్‌లో  పార్వతీపురం వుంది.  పార్వతీపురం రైల్వే స్టేషన్, పార్వతీపురం టౌన్ రైల్వే స్టేషన్ అనే రెండు స్టేషన్లున్నాయి. సమీప విమానాశ్రయం 150 కి.మీ దూరంలో గల  విశాఖపట్నం అంతర్జాతీయ విమానాశ్రయం.

పర్యాటక ఆకర్షణలు

దేవాలయాలు

 కాశీవిశ్వనాథ దేవాలయం, అడ్డపుసిల:  5 కి.మీ దూరంలోగల చారిత్రక ఆలయం,  
 శ్రీ వేంకటేశ్వరస్వామి దేవాలయం, తోటపల్లి: చిన్న తిరుపతిగా పేరొందినది.
 సెయింట్ పాల్ లూథరన్ చర్చ్, బెలగాం: 1888లో  నిర్మించబడింది.
 కేథలిక్ చర్చి,పార్వతీపురం.

జలాశయాలు, ఆనకట్టలు

 ఝంజావతి రబ్బరు ఆనకట్ట: 15 కి.మీ దూరంలో వుంది. జలయజ్ఞం లో భాగంగా 2006 లో నిర్మించబడింది
 తోటపల్లి జలాశయం:నాగావళి నదిపై 2015 లో నిర్మించబడింది.

ప్రముఖ వ్యక్తులు
 ఉప్మాక నారాయణమూర్తి -(1896 -1962) సాహితీ వేత్త, ప్రఖ్యాతి పొందిన న్యాయవాది.
 ఎస్.వి.జోగారావుగా - ప్రసిద్ధిచెందిన శిష్ట్లా వెంకట జోగారావు (1928 - 1992) సాహితీవేత్త, బహుముఖ కళా శిల్పి పార్వతీపురంలోనే జన్మించారు
 గణేష్ పాత్రోగా - ప్రసిధ్ధి చెందిన సినీ మాటల రచయిత తమ సమకాలికులైన ఓలేటి బుచ్చిబాబు, దోమాన సూర్యనారాయాణ, డొంకాడ సత్యానందం మొదలగు వారితో చాలా నాటికలను ప్రదర్శించాడు. ఇందులో పావలా, కొడుకు పుట్టాల మొదలగు నాటికలు విశేష ప్రాచుర్యం పొందినవి
వేపా కృష్ణమూర్తి
గొబ్బూరి వెంకటానంద రాఘవరావు
పంతుల జోగారావు
బెలగాం భీమేశ్వరరావు - బాల సాహితీ వేత్త, కేంద్ర సాహిత్య అకాడమీ బాల సాహిత్య పురస్కార గ్రహీత

ఇవీ చూడండి
 పార్వతీపురం లోకసభ నియోజకవర్గం
 పార్వతీపురం శాసనసభా నియోజకవర్గం

మూలాలు

వెలుపలి లంకెలు 

రెవెన్యూ గ్రామాలు కాని మండల కేంద్రాలు
పార్వతీపురం మన్యం జిల్లా
పార్వతీపురం మన్యం జిల్లా పట్టణాలు